Diari Oficial de la Generalitat Valenciana


Sumari del DOGV 3972, del 03-04-2001 (2001/2693)

Executòria número 1.391/1990.
-----------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2001/2693


Organisme emissor
:   Jutjat d'Instrucció Número 16 de Madrid

Tipus de document
:   Anunci

Executòria número 1.391/1990. [2001/Q2693]
  
José Emilio Coronado Ruiz, magistrat jutge d'Instrucció número 16 de Madrid, fa saber:
  
Que en aquest jutjat es tramita l'executòria número 1.391/1990 contra Manuel Acosta Arévalo i Gregorio García Parra, en la qual, mitjançant provisió d'aquesta data, s'ha acordat traure a la venda en pública subhasta, pel termini de 20 dies, els béns embargats següents:
  
Únic
  
Urbana Quince, en un conjunt de bungalous habitatges denominat Naranjos, a la parcel·la B.A. del sector 10-G del pla parcial de la urbanització Pueblo Bravo, al terme de Rojales, partit de Torrejón de San Bruno (Alacant), bungalou habitatge de planta baixa, assenyalat amb el número 16, de tipus B, té una superfície construïda de 75 metres quadrats, té a més a més un jardí de 125 metres quadrats. Limita: dreta, entrant, nord, amb el bungalou número 15; esquerra sud, bungalou número 12 del bloc I del conjunt Paraíso; fons oest, finca de Tomás Palazón Jiménez; i al davant est, zones comunes. Quotes: al bloc d'aquest, 6,56% i en el conjunt, 2,53%.
  
Es troba inscrita a favor dels cònjuges Almudena Langa Prats i Manuel Acosta Arévalo, i els pertany pel que fa a la totalitat en ple domicili fins a la societat de guanys d'aquests. La van adquirir de l'entitat Quesada y Quesada, SA, mitjançant el títol de compravenda, en virtut d'escriptura atorgada el 18 d'agost de 1993, davant el notari d'Elx, José María Molina Mora, segons consta a la inscripció 2.ª de la finca 11.284, al foli 67 del tom 1.628, llibre 120, de Rojales, al Registre de la Propietat de Dolores (Alacant).
  
Aquest bé ha sigut taxat pericialment en la quantitat de quatre milions quatre-centes seixanta-dos mil dues-centes noranta-quatre (4.462.294) pessetes.
  
La subhasta es durà a cap a la sala de l'audiència d'aquest jutjat, situat a la planta cinquena de l'edifici dels jutjats de la plaça de Castilla, s/n, Madrid, en la forma següent:
  
En primera subhasta, el dia 24 de maig de 2001, a les 11.00 hores, mitjançant el tipus de taxació.
  
En segona subhasta, si no romanen rematats els béns a la primera, el dia 25 de juny de 2001, a les 11.00 hores, amb la rebaixa del 25% de la primera.
  
En tercera subhasta, si no es remata a cap de les anteriors, el dia 26 de juliol de 2001, a les 11.00 hores, sense subjecció a tipus.
  
Per a prendre part a la subhasta, els licitadors hauran de consignar prèviament al compte de dipòsits d'aquest jutjat al BBVA número 2.476, una quantitat igual, almenys, al 20% dels béns que valga de tipus per a la subhasta, sense aquest requisit no se'ls admetrà; podran fer-se postures en sobre tancat des de l'anunci fins que es realitze, i caldrà fer el dipòsit a què s'ha fet referència anteriorment; no s'admetran postures que no cobrisquen les dues terces parts de l'avaluació, i es fa constar que les postures podran fer-se cedint la rematada a altri.
  
Les actuacions, certificats registrals i títols de propietat, es troben exposats al públic a la Secretaria del jutjat, on els podran examinar els qui vulguen prendre part a la subhasta, i s'adverteix a més a més que els licitadors s'hauran de conformar amb aquests i que no tindran dret a exigir cap altres; després de la rematada no s'admetrà al rematant cap reclamació per insuficiència o defecte dels títols.
  
A instància de l'executant, podran reservar-se els dipòsits d'aquells postors que hagen cobert el tipus de la subhasta i que l'admeten, a l'efecte que si el primer adjudicatari no compleix les obligacions es puga aprovar la rematada a favor dels qui el seguisquen, per ordre de les seues respectives postures.
  
Les càrregues i gravàmens anteriors i els preferents, si n'hi ha, al crèdit de l'executant continuaran subsistents, i s'entendrà que el rematant els accepta i roman subrogat a la responsabilitat d'aquests, sense destinar-s'hi a l'extinció el preu de la rematada.
  
Aquest edicte es publicarà en el Boletín Oficial de la Comunidad Autónoma de Madrid, en el de la Comunitat Valenciana, i també al tauler d'anuncis d'aquest jutjat.